Twee vas oor R5 miljoen se MandraxDie vonds in die motor se kattebak. (Foto: Verskaf) Twee verdagtes is Vrydag in die omgewing van Kinkelbos naby Port Elizabeth in hegtenis geneem vir die besit van Mandrax-tablette met ’n straatwaarde van sowat R5 miljoen. Kapt. André Beetge, woordvoerder van die polisie, het gesê ŉ man (45) en ŉ vrou (26) is op die N2 naby Kinkelbos voorgekeer nadat hulle in ŉ verdagte Nissan Almera verby die polisie gery het. Volgens Beetge het die polisie die voertuig afgetrek en deursoek waartydens hulle op 50 plastieksakke met sowat 1 500 Mandrax‑tablette in elke sak in die kattebak van die motor afgekom het. Die polisie het op altesaam 77 500 Mandrax-tablette beslag gelê waarna die twee insittendes van die motor in hegtenis geneem is vir dwelmhandel. Die verdagtes sal na verwagting Maandag in die Alexandria-landdroshof verskyn.